Ke ile ka ba moimana ka 1973 ha re ne re le South Pacific. Re ile ra etsa qeto ea ho khutlela Australia ’me likhoeli tse ’nè hamorao ke ile ka senyeheloa. Monna’ka o ne a utloile bohloko haholo. Ka mor’a nako, bohloko bo pelong ea ka bo ile ba kokobela empa Molula-Qhooa oa April 15, 2009 o ile oa nthusa ho re ke fole. Karolo ea “Lipotso Tse Tsoang ho Babali” e nang le sehlooho se reng: “Haeba motho a senyeheloa na ho na le tšepo ea hore lesea leo le ka tsoha?” e ile ea nthusa haholo. Sehlooho seo se ile sa re thusa hore re tlohele lintho matsohong a Jehova kaha ke eena ea tsebang lintho tse molemo bakeng sa rona. O tla felisa mathata ’ohle ao re thulanang le ’ona lefatšeng lena le khopo ’me o tla sebelisa Mora oa hae “ho qhaqha mesebetsi ea Diabolose.” (1 Joh. 3:8) Sehlooho sena se ile sa re thusa hore re ananele le ho feta “perela” eo re nang le eona re le batho ba Jehova. Ha re tsebe hore na re ka be re le hokae haeba re ne re se na tšepo ’Musong oa Molimo.